OpenLLM-France/wikimedia huggingface dataset:
# Antonio Peña Goñi

Antonio Peña Goñi (Donostia, Gipuzkoa, 1846ko azaroaren 2a - Madril, Espainia, 1896ko azaroaren 13a) musikagilea eta kritikaria izan zen. Jaioterrian eta Parisen egin zituen musikako ikasketak. Madrilen hartu zuen bizilekua eta hainbat aldizkaritan eman zituen argitara musikari buruzko kritikak. Artikulu horiek Impresiones musicales, Impresiones y recuerdos, Gounod, Lohengrin en Madrid, La obra maestra de Verdi «Aida» eta Arte y patriotismo: Gayarre y Massini lanetan plazaratu zituen. Harena da, halaber, La ópera española y la música dramática en España en el siglo XIX. Euskal kutsuko lanak ere ondu zituen: Vasconia (fantasia) eta Viva Hernani (zortzikoa).
Donostiako Udalak, Gros auzoan, kale bati Peña y Goñi kalea izena jarri dio, haren oroimenez.

## Idazlanak

* La ópera española y la música dramática en España en el siglo XIX: apuntes históricos.
* Contra la ópera española.
* Lagartijo y Frascuelo y su tiempo.
* Rienzi. Grande Ópera Trágica en cinco actos. Poesía y música de Ricardo Wagner. Precedida de la biografía del célebre maestro.
* Cajón de sastre.
* Guerrita.
* Lagartijo.
* ¡Cuernos!: revistas de toros.
* De buen humor.
* Cuatro cosas; ilustraciones de Hastoy y Heredia. Madrid, 1895.
* Arte y patriotísmo: Gayarre y Masini.
* Impresiones musicales: colección de artículos de crítica y literatura musical.
* Peña y Goñi eta batzuk, Iparraguirre y el árbol de Guernica.
* Luis Mancinelli y la Sociedad de Conciertos de Madrid.
* Nuestros Músicos: Barbieri.
* Los Maestros Cantores de Nuremberg de Ricardo Wagner.
* La obra maestra de Verdi "Aida": ensayo crítico musical.
* La pelota y los pelotaris.
* Río revuelto.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Donostiako kale izendegia, Donostiako Udalaren webgunea.
* Datuak: Q3753053
* Multimedia: Antonio Peña y Goñi / Q3753053
# Ama Teresa Santuaren katedrala (Pristina)

Ama Teresa Santuaren katedrala (albanieraz: Katedralja e së Shën Nënë Tereza në Prishtinë; serbieraz: Катедрала Мајке Терезе у Приштини) Pristinan, Kosovoko hiriburuan eraikitzen ari den katedral katolikoa da. Munduan Ama Teresari eskaintzen zaion lehen katedrala da. Pristinako udalak eliza eraikitzeko lurrak eman zituen.

## Historia

2007an Kosovon eraikinaren egitasmoa onartua izan zen. Musulman batzuen ikuspuntutik, herrialdean dauden katolikoak kontutan hartuta (biztanleriaren gehiengoa musulmana da), handiegia izango da. 2010eko abuztuaren 26an, Ibrahim Rugovak, musulmana, garaian Kosovoko presidentea, eliza ireki zuen baina oraindik ez dago bukatuta. Lanak 2011an hasi ziren. Bukatzen denean Pristinako eraikin garaienetariko bat izango da. Amaitzean ere, Kosovoko elizbarrutiaren burua Prizrentik Pristinara pasako da.

## Ikus, gainera

* Ama Teresa Kalkutakoa

## Kanpo-estekak

* Datuak: Q1115637
* Multimedia: Mother Teresa Cathedral (Pristina) / Q1115637
# Ama Xantalen iturria

Ama Xantalen iturria izen bereko baselizatik gertu dagoen Irungo (Gipuzkoa) iturri barrokoa da. 1678an eraikia izan zen. 170 urtetan iturri hau hiriaren ur-hornitze nagusia izan zen. Donejakue bidean dago kokatuta. Lehen irekia egoten zen baina 1999an erikin osoa konpodua izan zen eta barrualdea hesi batez itxi egin zen, bandalismoaz babesteko.

## Deskribapena

Eraikuntza barrokoa, harlanduez egina, barruan iturria bere ur-ontziaz eta bi banku ditu. Sabaiak upel bobeda itxura du. Kanpoan, bi isurkiko teilatua du eta erpinean maskorra itxurako horma hutsartea non Santa Elena omen den irudia ikus daiteke; espezialisten iritiz dena dela, Sortzez Garbia Ama Birjina izan daiteke. Alboetan bi pinakulu ditu.

## Erreferentziak

* 1 2 Iñaki Iturbe Mach eta Rafael Peñuelas Portillo: Fichas del Catálogo del Patrimonio de Irun, 2008.
* ↑ http://historiadeguipuzcoa.blogspot.com.es/2007/09/fuente-de-santa-elena-irn.html

## Ikus, gainera

* Ama Xantalen baseliza

## Kanpo estekak

* Datuak: Q65782136
* Multimedia: Ama Xantalen iturria / Q65782136
# Ama Kandida

Juana Josefa Zipitria Barriola (Berrozpe baserria, Andoain, 1845eko maiatzaren 31 – Salamanca, 1912ko abuztuaren 9a), Santa Kandida Maria Jesuskoa edo Ama Kandida eliza izenez ezagunagoa, gipuzkoar lekaimea izan zen, Jesusen Alabak ordenaren sortzailea. 2010eko urriaren 17an kanonizatu zuen Benedikto XVI.a aita santuak.

## Bizitza

Juana Josefa Zipitria Barriola Andoaingo Berrozpe baserrian jaio zen, 1845eko maiatzaren 31n. 1852an familia Tolosara aldatu zen; gurasoek ehundegian lan egiten zuten bitartean, Juanak ahizpa gazteak zaintzen zituen. 1863 aldean, 18 urte zituela, Burgosera joan zen neskame, eta Valladolidera geroago.
Valladolideko Rosarillo elizan ezagutu zuen Miguel San José Herranz jesuita erabakigarria izan zen Juana Josefaren bokazioan. Neska gazteek heziketarako aukera urriak zituztela-eta kezka handia zuenez, hezkuntzari eskainitako kongregazio bat sortzea erabaki zuen. Eragozpen asko saihesturik, 1871ko abenduaren 8an Jesusen Alabak kongregazioa fundatu zuen Salamancan, beste bost emakumerekin batera. Lehenbiziko ikastetxea Salamancan bertan ireki zuten, 1874an. Laster, Arévalo, Peñaranda de Bracamonte, Segovia eta Medina del Campo zabaldu zituzten eskolak; Euskal Herriko lehenbizikoa Tolosakoa izan zen, 1888an irekia. 1911n, Brasilen sortu zuten ikastetxe bat.
Ama Kandida 1912an hil zen, Salamancan. 1996ko maiatzaren 12an Joan Paulo II.ak dohatsu aitorturik, 2010eko urriaren 17an Benedikto XVI.ak santu izendatu zuen.

## Erreferentziak

* 1 2 3 Benedikto XVI.a aita santuak Ama Kandida andoaindarra santu egin du. gara.naiz.eus (Noiz kontsultatua: 2017-8-9).
* ↑ 'Ama Kandida' ya es santa. diariovasco.com (Noiz kontsultatua: 2017-8-9).
* 1 2 Candida María de Jesús, Ama Kandida. jesuitinasdonostia.com (Noiz kontsultatua: 2017-8-9).
* 1 2 Cipitria Barriola, Juana Josefa. aunamendi.eusko-ikaskuntza.eus (Noiz kontsultatua: 2017-8-9).
* ↑ Villalta, Xavier. Cándida María de Jesús. catholic.net.

## Kanpo estekak

* Ama Kandida, Andoaindik mundu zabalera, aiurri.com
* Datuak: Q289872
* Multimedia: Cándida María de Jesús / Q289872
# Ama Lur (filma)

    Artikulu hau filmari buruzkoa da; beste esanahietarako, ikus «Amalur (argipena)».
Ama Lur Nestor Basterretxea eta Fernando Larrukertek 1968an eginiko filma da, Euskal Herriaren inguruan eta balio etnografiko handikoa. 1968ko uztailaren 10ean, film-dokumentala estreinatu zuten Donostiako Zinemaldian. Egileek luzemetrai honekin euskal kulturaren sustraietan oinarritutako lengoaia zinematografiko propioa sortzea zuten xede. Era berean, euskal abertzaletasuna indartu nahi zuten frankismo betean. Euskal zinemagintza garaikiderako abiapuntua izan zen. Dena dela, Frankismoan estreinatu zen arren oso harrera txikia izan zuen egoera zela eta.
2007an berriro estreinatu zen Durangoko Azokan "Gara" egunkariaren eskutik.

## Ama Lur eta zentsura

Filmaren gaia eta data kontuan hartuta pentsatzekoa zen filma honek zentsurarekin arazo franko izango zituela. Dirudienez, Manuel Fraga ministro frankista gainean egon zen eta filma zabaltzeko baimena eman baino lehen baldintza asko jarri zuen:
* España hitza gutxienez hiru aldiz aipatu behar zen filmean.
* Filmaren amaieran agertzen zen elurpean Gernikako arbolaren planoa kendu behar zen.
* Pablo Picassoren Guernica koadroaren irudiak kendu behar ziren.

## Ama Lur filmaren eragina Herri jakintzan eta Euskal mitologian

Filma irten eta denbora gutxira 70.hamarkadako gizarte eta ikasle mugimenduen barne, emakumeen aldarrikapenen alde zeuden emakume askok Margaret Murray eta beste ikerle batzuen lanen jakinean zeuden.
Prehistoriako jainkosaren erlijioaren teorian oinarriturik, aitzinako Euskal mitologian, Ama jainkosa honen pareko bat egon behar zuela sinesten zuten. Baina euskaldunon artean hain hedatuak zeuden Barandiaranen lanetan gehienbat emakume dibinitateak ezkor botereen irudikapenak bezala agertzen dira (laminak eta sorginak, adibidez),
Barandiaranek jasotako Lurraren inguruko elezaharretan ez da beste kulturetan agertzen dan Ama jainkosaren parekorik aurkitzen.
Mari jainkosa eta, Jesukristoren ama, Mariaren artean XX. menderako, euskaldunok, Lurra jainkotuaren zentzua aspalditik galduta zeukaten.
Filmak ez zuen ezer berririk asmatu, lurraldearekiko maitasuna lehenagotik bazegoen, abesti, olerki eta idatzietan azaltzen dena, kontzeptua eta izena ere. Nahita edo nahigabe filmak Euskal mitologia eta herri jakintzarako Amalur izendatu eta izana berreskuratu zuen.

## Erreferentziak

* ↑ Zunzunegui, Santos. (1985). El Cine en el Pais Vasco. Diputacion Foral de Vizcaya ISBN 978-84-505-2386-7. (Noiz kontsultatua: 2024-09-24).
* ↑ «Efemeridea: Ama Lur filma estreinatu zuten Donostiako Zinemaldian» Argia (Noiz kontsultatua: 2024-09-29).
* ↑ Roldán Larreta, Carlos. «Ama Lur» Auñamendi Eusko Entziklopedia (Eusko Ikaskuntza) ISSN 2444-5487. (Noiz kontsultatua: 2024-09-29).

## Ikus, gainera

* Dokumentalak Euskal Herrian

## Kanpo estekak

* Artikulua imdb.com.
* Euskadiko Filmategia.
* (Gaztelaniaz) Auñamendi Entziklopedia.
* Datuak: Q12253271
# Ama Xantalen baseliza

Ama Xantalen baseliza, gaztelaniaz Santa Elena baseliza, Irungo Alde Zaharretik gertu dago, Estebenea errekaren ertzean. Toki berean, I. mende aurreko erromatarren garaitik erlijio leku garrantzitsua egokitu da. Halaber, X. mendeko elizaren aztarnak aurkitu dira, Gipuzkoako bakarra. Gaur egungo eraikina XIV. mendekoa da.

## Ezaugarriak

Egungo eraikina XIV. mendekoa dela uste dute. Oinplano angeluzuzena eta lau isurkiko estalkia ditu. Hormak harlanduzkoak dira eta portada, berriz, isabeldar gotikokoa. XX. mendeko 70eko hamarkadan hainbat indusketa egin ziren ermita barruan eta, lan horien ondorioz, erromatarren garaiko nekropoli bat eta erromatarren lehen mende aurreko eliza baten hondakinak aurkitu zituzten.

## Ama Xantalen museoa

Aztarnategian material asko topatu dira:txanponak, lanabesak, zeramika... Hauek baselizan bertan ikus daitezkeen. horretarako antolatutako museoan. Espezialista batzuen ustez, Erromatarren garaian egun Irun dagoen lekuan Oiasso izeneko herri bat egon zela erakusten duten elementuak dira. Ama Xantalen museo bezala Oiasso Erromatar Museoaren beste dependentzia da.
Museoaren datuak:Helbidea: Ermita kalea, 2. Telefonoa: +34 943 639 353 (Oiasso Erromatar Museoa). Helbide elektronikoa: info-oiassomuseo@irun.org.

## Erreferentziak

* ↑ http://www.irun.org/turismo/irun_romano.asp?id_idioma=1
* ↑ https://turismoa.euskadi.eus/eu/kultur-ondarea/ama-xantalen-ermita/aa30-12375/eu/

## Ikus, gainera

* Ama Xantalen iturria
* Oiasso Erromatar Museoa

## Kanpo estekak

* Museoa bisitatzeko ordutegia.
* (Gaztelaniaz):Baselizan egindako berrikuntzen inguruko erreportaia. Noticias de Gipuzkoa, 2023/02/12/.
* Datuak: Q40738442
* Multimedia: Hermitage of Santa Elena, Irun / Q40738442
# Ama begira zazu

Ama begira zazu euskal abesti herrikoia da. Egile ezezagunekoa eta leku askotan abesti ohi dena. Bere garaian Aita Donostiak jaso zuen. Doinua kopla txikiko bertsokeraren ohiko adibidea izaten da, eta Bertsozale Elkartearen datu basean jasota dago, noski.

## Hitzak

| Ama begira zazu leihotik plazara: ni bezalakorikan plazan bai ote dan? Plazan bai ote dan? Lai lara lai tra la Begiak erne ditut, bi zangoak arin: hoinbertze dohainekin ez nauke mutxurdin. Ez nauke mutxurdin. Lai lara lai tra la Mutikoen artean itzul-inguruka, gizongaitzat baduzket dotzenan hamaika. Dotzenan hamaika. Lai lara lai tra la | Heldu den primaderan arropa xuritan, ederra izanen naiz mahain sainduetan. Mahain sainduetan. Lai lara lai tra la Haurra, ahal badaide, hala izan bedi: lehen gure aldi zen orain zuen aldi. Orain zuen aldi. Lai lara lai tra la |

## Erreferentziak

* ↑ Xenpelar Dokumentazio Zentroa-Bertsozale Elkartea. «Ama begira zazu - Doinutegia - BDB. Bertsolaritzaren datu-basea» bdb.bertsozale.eus (Noiz kontsultatua: 2022-12-29).

## Kanpo estekak

* "Ama begira zazu" abestia entzungai.
* Datuak: Q12253274
# Ama jainkosa

    Artikulu hau munduko hainbat mitologia eta erlijiotako Ama Jainkosari buruzkoa da; beste esanahietarako, ikus «Amalur (argipena)».
Ama Jainkosa, batzuetan Ama Lurra ere deitua, munduko hainbat mitologia eta erlijiotan naturarekin, lurrarekin, emankortasunarekin eta amatasunarekin lotzen den jainkosa nagusia da. Kasu askotan, naturaren eta munduaren sortzaile gisa gurtzen da.
Jainkosa asko lotu dira amatasunarekin eta bide batez, Ama jainkosa gisa identifikatu dira antropologia modernonaren ikuspegitik. "Ama Jainkosa" arketipoa amatasunarekin eta ugalkortasunarekin zerikusia duten jainkosa askorekin identifikatu da, nahiz eta horietako askok beste funtzio batzuk ere bazituzten.
Egungo ikerlari asko, jainkosa tipologia honekiko kritikoak dira. Honela dio Julio Amador Bechek, bere artikuluan:
   Erlijioaren benetako aniztasuna ez dute kontuan hartu idazle modernoek, antzinako erlijioa “berreskuratzera” bideratuta baitzeuden, Jainkosa erdigunean jarriz (Goodnick, 1998: 63). Onartu dute “Jainkosa Handia”, “Ama jainkosa" edo “Ama-Lurra” izeneko jainkosa arketipiko bakarra egon zela, eta aurrez pentsatutako molde horren barruko jainkosa zahar guztiak indarrez kateatzen saiatu dira (1998: 63). Esan daiteke kontzeptu hori geure kultura monoteistaren emaitza dela, Maria bezalako jainkozko irudi multidimentsional bakar batek baldintzatua; beraz, jainkosa zaharren panteoi aberats eta amorfoa Jainkosa monolitiko bakar baten alderdi hutsetara murrizteko joera dute (1998: 63).
Ama jainkosa, dena den, asko zabaldu den kontzeptua izanik, tipologia ezberdinekin identifikatu izan dela esan daiteke. Britannica entziklopediak, honela definitzen du:
   Jainkosa amak, mota berezi bat bezala, Ama Lurrarekin sarritan nahastu izan da. Ama jainkosa bizitasun-iturri espezifikoa da, eta aldian-aldian koitoaren mende jarri behar da; Ama Lurra, berriz, irudi kosmogonikoa da, edozeren iturri emankorra. Aldiz, jainkosa amak indibidualak dira, karaktere desberdinak dituzte, gazteak dira, ez dira kosmogonikoak eta oso sexualak dira. Arrak paper ez hain garrantzitsua jokatzen badu ere, askotan ernaltzaile huts bihurtzen bada ere, jainkosa amak pare jainkotiar baten parte izaten dira, eta haren mitologiak jainkosaren eta haren bikotekidearen (sarritan gizakia) gorabeherak kontatzen ditu.
Ama Jainkosa gisa identifikatu dute, besteak beste, Paleolitiko emakume itxurako eskulturatxoek (Venus izena eman zaiena), Egiptoko Isisek eta Hathorek, Anatoliako Cibelek, Irlandako Anannek (edo Anu, edo Dana edo Danu), Greziako Afroditak, azteken Coatlicuek, eta abarrek.

## Erreferentziak

* ↑ (Gaztelaniaz) Amador Bech, Julio. (2020). La diosa-madre: un mito moderno de la Edad de Oro (Preprint). .

## Kanpo estekak

* Datuak: Q334486
* Multimedia: Mother goddesses / Q334486
# Andrea Pozzo

Andrea Pozzo (Trento, 1642ko azaroaren 30a - Viena, 1709ko abuztuaren 31) italiar pintorea eta arkitektoa izan zen.
Jesusen Lagundian sartu zen, eta ordena horretako elizak dekoratu zituen nagusiki. Lombardian egin zituen ikasketak, eta Erromara jo zuen 1681ean. Erromako San Ignazio eliza dekoratu ondoren (1685, San Ignazioren apoteosia), Modenan, Turinen, Mondovin, Napolin eta Vienan jardun zuen. Perspectiva pictorum obra eman zuen argitara 1698an, Barrokoko pintoreengan eragin handia izan zuena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q380103
* Multimedia: Andrea Pozzo / Q380103
# Andrea Ros

Andrea Ros (Terrassa, 1993ko maiatzaren 3a) kataluniar aktorea da, antzerkian, zineman eta telebistan aritutakoa.

## Filmografia
### Telebista

* El cor de la ciutat (2004)
* Mar de fons (2006-2007)
* Cazadores de hombres (2008)
* El internado (2008-2009)
* Águila Roja (2010)
* Los hombres de Paco (2010)
* Aída (2010)
* BuenAgente (2011)
* Punta Escarlata (2011)
* Con el culo al aire (2014)
* Amar es para siempre (2015)
* Mar de plástico (2015)

### Zinema

* Salvador (Puig Antich) (2006)
* REC 2 (2009)
* El diario de Carlota (2010)
* The Cold Light of Day (2011)
* Tengo ganas de ti (2012)
* Menú degustació (2013)
* Al final todos mueren (2013)
* La final (2015)
* Es por tu bien (2017)
* Las leyes de la termodinámica (2017)
* Datuak: Q5675218
* Multimedia: Andrea Ros / Q5675218
# Andrea Sansovino

Andrea dal Monte Sansovino edo Andrea Contucci del Monte San Savino (Monte San Savino, Arezzotik hurbil, c. 1467 – Monte San Savino, 1529) italiar eskultorea eta arkitektoa izan zen.
Monte San Savinon eta Loreton lan egin zuen hasieran, Bramante arkitektoaren aginduei jarraituz betiere; eskulturan Leonardo da Vinciren obrak hartu zituen eredutzat: Volterrako bataiarrirako eginiko eskulturak (1502), Florentziako bataiategiko ekialdeko atearen gaineko Kristoren bataioa (1502-1505). 1505. urtean Erromara joan zen eta Santa Maria del Popolo elizan Sforzaren eta Della Rovereren hilobiak egin zituen. Aipagarria da, halaber, Loretoko Etxe-Santuko Ama Birjinaren bizitza behe-erliebea.

## Erreferentzia

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-05-10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q495011
* Multimedia: Andrea Sansovino / Q495011
# Andrea Solari

Andrea Solari edo Andrea Solario (Milan, 1460 inguruan - ?, 1520 inguruan) italiar pintorea izan zen.

## Biografia

Lehenengo lanak bere anaia Cristofanorekin egin zituen. Venezian, Frantzian eta Flandrian lan egin ondoren Milana itzuli zen.
Konposizioa eta koloreen erabilera bikaina dira Solarioren ezaugarri nagusiak (Lonbardiako eskolako kolorista onenetakoa izan zen); aipagarria da batez ere Veneziako eskolak eta Leonardo Da Vincik Solarioren lanetan izan zuten eragina.
Haren lan nagusiak: Igokundea, Ama Birjina eta Haurra San Jose eta San Jeronimorekin, Egiptorako ihesa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q495110
* Multimedia: Andrea Solario / Q495110
# Andrea Spendolini-Sirieix

Andrea Spendolini-Sirieix (2004ko irailarren 11) tranpolin jauzilari profesional britainiarra da. Britainia Handia eta Ingalaterra ordezkatzen ditu nazioartean.
2022an, munduko junior txapelduna izan zen, bi aldiz Europako txapeldun, bi aldiz Commonwealth Jokoetako txapeldun eta bi aldiz txapeldun nazionala 10 metroko plataforman eta 10 metroko plataforma sinkronizatuko ekitaldietan, baita munduko domina bat ere taldekako ekitaldian.
2024an urrezko domina irabazi zuen 2024ko MundukoTxapelketako taldekako ekitaldian. Egun batzuk geroago, brontzezko domina irabazi zuen 10 metroko plataforman. Hirugarren domina, brontzezko beste bat, 10 metroko plataforma sinkronizatuaren ekitaldian lortu zuen.
2024ko Udako Olinpiar Jokoetan brontzezko domina irabazi zuen Lois Toulsonekin, 10 metroko ekitaldi sinkronizatuan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | 10 m sinkronizatua |
| Munduko txapelketak ||||
| Urtea | Lekua | Domina | Proba |
| 2022 | Budapest | 03 ! | Taldeka |
| 2023 | Fukuoka | 02 ! | 10 m sinkronizatua |
| 2024 | Doha | 01 ! | Taldeka |
| 2024 | Doha | 03 ! | 10 m plataforma |
| 2024 | Doha | 03 ! | 10 m sinkronizatua |
| Europako Txapelketak ||||
| Urtea | Lekua | Domina | Proba |
| 2020 | Budapest | 02 ! | 10 m sinkronizatu mistoa |
| 2020 | Budapest | 03 ! | 10 m plataforma |
| 2022 | Erroma | 01 ! | 10 m plataforma |
| 2022 | Erroma | 01 ! | 10 m sinkronizatua |
| 2022 | Erroma | 03 ! | Taldeka |
| Commonwealth Jokoak ||||
| Urtea | Lekua | Domina | Proba |
| 2022 | Birmingham | 01 ! | 10 m plataforma |
| 2022 | Birmingham | 01 ! | 10 m sinkronizatu mistoa |
| 2022 | Birmingham | 02 ! | 10 m sinkronizatua |

## Kanpo estekak

* Datuak: Q104413873
* Multimedia: Andrea Spendolini-Sirieix / Q104413873
# Andrea Proske

Andrea Proske (North Vancouver, 1986ko ekainaren 27a) kanadar emakume arraunlaria da. 2020ko Udako Olinpiar Jokoetan, esku hartu zuen: Tokio 2020 (Tokio), eta urrezko domina lortu zuen zortzikoan. Taldea honako hauek osatzen zuten: Andrea Proskek berak, Kasia Gruchalla-Wesierskik, Susanne Graingerrek, Madison Maileyk, Sydney Paynek, Lisa Romanek, Christine Roperrek, Avalon Wasteneysek eta Kristen Kitek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Zortzikoa |

## Erreferentziak

* ↑ "Andresa Proske" olympedia.org. (Ingelesez)
* ↑ "Andrea Proske" FISAren datu-basea. (Ingelesez)

## Kanpo estekak

* Datuak: Q61751306
# Andrea Ropero

Andrea Ropero (Binaced, 1983ko otsailaren 15a espainiar kazetari bat da, La Sexta noche saioa Iñaki Lopezekin aurkezteagatik ezaguna.
ETB 2 katean El sabor del crimen saioa aurkezten du.

## Erreferentziak

* ↑ (Gaztelaniaz))Andrea Ropero: "Adoraba a Espinete"
* ↑ Andrea Roperoren Instagram-eko argitalpena
* ↑ Andrea Roperoren Instagram-eko argitalpena
* ↑ Andrea Roperoren Instagram-eko argitalpena
* ↑ Andrea Roperoren Instagram-eko argitalpena

## Kanpo estekak

* Datuak: Q23907270
* Multimedia: Andrea Ropero / Q23907270
# Andrea Vendrame

Andrea Vendrame (Conegliano, 1994ko uztailaren 20a), txirrindulari italiarra da.

## Palmaresa

2015
* Belvedere Giroa
2016
* 2. Ruota d'Oron
* 4. Sabatini Kopan
2017
* Dunkerqueko Lau Egunetako Mendiko sailkapena
* 4. Boucles de la Mayennen
2018
* 3. Paris-Camemberten
2019
* Sartheko Zirkuituko etapa bat
* Tro Bro Leon
* 3. Frantziako Txirrindularitza Kopan
* 3. Larcianoko Industria eta Eskulangintza Sari Nagusian
* 4. Tre Valli Varesinen
* 5. Italiako errepide txirrindularitzako txapelketan
* 5. Esloveniako Itzulian
* 5. Argovia Kantonamenduko Sari Nagusian
* 7. Toscanako Giroan
* 8. Apeninoetako Giroan
* 10. Paris-Camemberten
2020
* 4. Italiako errepide txirrindularitzako txapelketan
* 4. Paris-Camemberten
* 4. Laigueglia Sarian
* 6. Valoniako Tourrean
2021
* Italiako Giroko etapa bat
* Route d'Occitanieko Mendiko sailkapena eta etapa bat
* 8. Laigueglia Sarian
* 10. Jurako Tourrean
2022
* 5. Larcianoko Industria eta Eskulangintza Sari Nagusian
* 5. Miguel Indurain Sari Nagusian
* 6. Milan-Turinen
* 9. Bernocchi Kopan
2023
* 2. Laigueglia Sarian
* 4. Veneto Classicean
* 5. Valentzia Sari Nagusian
* 8. Milan-Turinen
2024
* Italiako Giroko etapa bat
* 2. Laigueglia Sarian

## Sailkapen orokorra Itzuli Handietan

| Itzulia | 2017 | 2018 | 2019 | 2020 | 2021 | 2022 | 2023 |
| Italiako Giroa | — | 90. | 55. | 50. | 50. | 55. | UT |
| Frantziako Tourra | — | — | — | — | — | — | — |
| Espainiako Vuelta | — | — | — | — | — | UT | 95. |
—: ez zuen parte hartu UT: utzi, ez zuen amaitu

## Kanpo estekak

Andrea Vendrame - ProCyclingStats
* Datuak: Q26912695
* Multimedia: Andrea Vendrame / Q26912695
# Andrea Sierra

Andrea Sierra Larrauri (Bilbo, 1998ko maiatzaren 15a) bizkaitar futbolaria da, atzelari postuan jokatzen duena. Gaur egun Espainiako Emakumezkoen Futbol Superligan aritzen den Athletic taldeko jokalaria da.

## Taldeak

| Taldea | Urtea |
| Athletic B | 2014-2017 |
| Athletic | 2017- |

## Kanpo estekak

* Elkarrizketa: Baloiarekin bizkorrago eta zehatzago aritu behar dugu Berria, 2023.10.13
* Datuak: Q37349380
# Apple River udalerria, Jo Daviess konderria (Illinois)

Apple River udalerria Ameriketako Estatu Batuetako Illinois estatuko udalerri bat da, Jo Daviess konderrian. Azken zentsuaren arabera 459 biztanle zituen, 18.46 milia karratu (47.8 km$^2$) eremuan.

## Ekonomia

2020ko zentsuaren arabera, Apple River udalerrian 197 etxebizitza zeuden. Per capita diru-sarrerak 28.466 estatubatuar dolar ziren.

## Kanpo estekak

* Datuak: Q621352
# Apple River (Illinois)

Apple River Illinoiseko herri bat da. Jo Daviess konderrian kokatua dago. 2010ean 366 biztanle zituen, 2,05 kilometro koadrotan banatuta.

## Ikus, gainera

* Jo Daviess konderria

## Kanpo estekak

* Datuak: Q621346
* Multimedia: Apple River, Illinois / Q621346